Legend of Kila. 167 



Nolaila, ninau aku la o Mua : "A heaha hoi keia opeope nui e kaii nei i ka pola?" 

 Olelo mai na kanaka : "He opeope kapa." Hele aku la keia haha, a ike iho la he kanaka. 

 Haha iho la o Mua, wehe ae la i ke kapa, nana iho la ma ke kua, a me ke alo, aohe 

 puu, aohe kee, olelo iho la: "Loaa ia oe o Luukia. Ea, a i loaa o Luukia ia oe, na'u e 

 nioe mamua." 



Mamua ae o ka nana ana o Mua ia Kila, ua olelo aku o Kila i na kanaka: 

 "I hiki mai auanei o Mua a i nonoi mai e moe me Luukia, olelo aku oukou, e moe i 

 loko o ka waa nei, ilalo ke alo, aohe make ala, aohe make oni, aohe make olelo, e moe 

 malie, i loaa o Luukia." A pan ka nana ana ia Kila, olelo aku la na kanaka ia Mua e 

 like me na olelo a Kila, a lohe o Mua, he mea olioli ia. A moe o Mua i lalo ke alo, i 

 loko o ka waa, olelo aku o Kila i na kanaka: "E mimi maluna iho o Mua." Pela ka 

 hana ana, a po ka la, a ao ka po, a po hou ka la, ua lana ka mimi maluna o Mua, a 

 make iho la ia me ke ko ole o kona kuko ia Luukia. Pela i hookoia ai ka huhu o 

 Moikeha i kona mea nana i kumakaia, ma ka noonoo o kana keiki o Kila. 



Iloko o ko Moikeha wa e noho alii nui ana ma ke aupuni, elua ona koa ikaika 

 loa, o Niniukalani, o Pohinakahonua, aohe koa e oi mamua o laua. Hele mai la o 

 Niniukalani me kana laau palau, o Kahikinaakala a ke one maloo, oniu. Olelo aku o 

 Kila i na kanaka: "Owai ko oukou e hele e koa me Niniukalani?" Aohe kanaka aa, 

 no ka makau; ku ae o Ukulii a olelo: "Owau ke hele e koa." 



Ae mai o Kila: "Ae, o oe, o ko uuku auanei komo oe i loko, o koiala nui hele i 

 waho, i lele oe i uka, mai nana oe iluna, o make oe, i lalo oe e nana ai i ke aka, i ka 

 malu maluna ou. Ina e hookaa keia i ka laau ma ka hema, ma ka akau oe e ku ai, 

 aia ka hauna laau ma ka hema, a ina hoi ma ka akau ma ka hema oe." 



A pau ka olelo ana a Kila, lele aku la o Ukulii me kana laau, lele aku la a ku 

 me Niniukalani, ua palua kona nui imua o Ukulii, a he mea ole o Ukulii i kona manao 

 ana, heaha la ia imua ona? He opala. Ia wa, ua piha ke one i na 'Hi a me na kanaka 

 he nui loa, e nana ana i ke kaua, aole nae o lakou manao e ola ana kahi kanaka uuku 

 i ke kanaka nui. O Niniukalani, ke hookaa nei i ka laau palau ana, ia Kahikinaakala 

 hoomoe iluna o Ukulii, komo ae ana o Ukulii i ka akau, hala ka laau, loaa ke one, 

 puehu liilii, moe ke awawa, nalo laua nei i loko o ke one. Manao na mea a pau ua 

 make o Ukulii ; a mahope, ku hou laua nei, hookaa o Ukulii i ka laau ma ka hema a 



